RASTI 1. VARHAISKASVATUKSEN TURVALLINEN ARKI

Pihaturvallisuus
Keskustelkaa, oletteko olleet tilanteessa, jossa lapsi on kadonnut. Löytyikö lapsi leikkimökin takaa vai oliko katoaminen todellinen ja aiheutti laajemmat etsinnät? Miten tilanne päättyi?
Tilanne 1:
Päiväkodin pihalla on useita lapsiryhmiä yhtä aikaa leikkimässä. Sisälle mennessä huomaat, että yksi oman ryhmäsi lapsista on kadonnut. 
· Mitä teet heti?
· Miten varmistat muiden lasten turvallisuuden?
· Miten tilanteen voisi ennaltaehkäistä?
· Muodostakaa kuvakorteista toimintasuunnitelma tilanteen etenemiseksi.


Kiusaamistilanne
Keskustelkaa, millaisissa kiusaamistilanteissa olette olleet kasvattajana mukana. Mitä vinkkejä antaisitte toisillenne kiusaamistilanteen selvittelyyn? Vinkkivitoset vaihtoon. 
Tilanne 2: 
Yksi ryhmän lapsista jää toistuvasti ulkopuolelle leikistä. Yhteiset leikit ovat kerta toisensa jälkeen päättyneet siihen, että lapsi tulee itkien pois yhteisestä leikkitilanteesta ja hakee kasvattajan tukea. 
· Miten puutut tilanteeseen?
· Miten tuet lasta? 
· Esittele toimintaehdotus, miten käytte koko lapsiryhmän kanssa aihetta läpi?
· Miten ehkäiset vastaavat tilanteet jatkossa?


Tapaturma 
Keskustelkaa, millaisissa tapaturmatilanteissa olette olleet mukana varhaiskasvatuksessa. Onko tullut kuhmuja, hammasvaurioita, murtuneita käsiä tai jalkoja? Miten tilanteessa tulee toimia, hyvän neuvot vaihtoon. 
Tilanne 4: 
Lapsi kaatuu sisällä ja lyö päänsä. Otsaan tulee pieni verta vuotava haava.
· Miten toimit? Miten toimitte tiiminä? 
· Millaisia välineitä tai materiaaleja tarvitset tilanteessa?
· Kehen sinun tulee ottaa yhteyttä?
· Miten tapahtuma kirjataan?


RASTI 2: ERILAISET RUOKAVALIOT
Millaista kokemusta sinulla on erityisruokavalioista? Mitä erityisruokavalioita ryhmistänne löytyy? Oletko saanut hyvän perehdytyksen erityisruokavalioihin työpaikassasi?
Gluteeniton
Ei voi syödä vehnää, ruista tai ohraa.
· Mitä vaihtoehtoja tarjotaan?
· Miten vältetään kontaminaatio eli mitä huomioit hygieniassa? 
· Suunnittele aamupala gluteenittomana.
Maidoton
Ei voi syödä maitotuotteita.
· Millaisilla tuotteilla voi korvata maitotuotteita?
· Miten huomioit lapsen ruokailussa? 
· Suunnittele maidoton välipala.

Pähkinäallergia
Jo pienikin määrä pähkinää voi aiheuttaa vakavan reaktion.
· Mitä varotoimia tarvitaan?
· Miten toimit hätätilanteessa?
Ota kantaa väittämiin ja perustele:
· "Pieni määrä allergeenia ei haittaa lasta."
· "Kasvisruokavalio ei sovi varhaiskasvatukseen."
· "Erityisruokavaliot koskevat vain keittiöhenkilökuntaa."
· "Aikuisen tulee valvoa lasten ruokailua tarkasti."


RASTI 3: TERVEYS JA LÄÄKEHOITO
Tilanne 1: Kuumeinen lapsi
Lapsi vaikuttaa väsyneeltä ja posket punoittavat päivälevon jälkeen. Lapsi on itkuinen, Mittaat kuumeen, mittari näyttää +37 astetta. 
· Miten toimit? 
· Kehen otat yhteyttä? 
· Millaisen ohjeen annat huoltajille hoitoon palaamisesta?
Tilanne 2: Lääkkeen anto
Lapsella on lääkärin määräämä säännöllinen astmalääke.
· Kuka saa antaa lääkkeen? 
· Milloin lääkettä annetaan? 
· Missä lääkettä säilytetään päiväkodissa?
· Mitä asiakirjoja tarvitaan?


RASTI 4: LASTEN PERUSTARPEET JA PERUSHOITO
Lapsen kasvu ja kehitys sekä oppiminen vaativat perustarpeiden toteutumisen säännöllisesti ja toistuvasti. 

1. Mitä ovat lapsen perustarpeet? Tehkää ryhmänä perustarpeista mindmap ja kuvatkaa, miten perustarpeet toteutuvat varhaiskasvatuspäivän aikana. 

2. Valitkaa sen jälkeen yksi perushoitotilanne ja suunnitelkaa se Portaanpään oman PERUSHOIDON LOMAKKEEN avulla niin, että perushoidossa toteutuu lapsen perustarve, lapsen yksilöllinen huomioiminen ja osallisuus pedagogisin menetelmin. 



